CELEX: 52015PC0474
Language: sk
Date: 2015-10-01
Title: Návrh NARIADENIE RADY o rozdelení rybolovných možností na základe protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou na obdobie štyroch rokov

EURÓPSKA KOMISIA
            V Bruseli1. 10. 2015
            COM(2015) 474 final
            2015/0228(NLE)
            Návrh
            NARIADENIE RADY
            o rozdelení rybolovných možností na základe protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou na obdobie štyroch rokov
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Rada poverila Európsku komisiu rokovaním v mene Európskej únie o obnovení protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou. Na záver týchto rokovaní bol 10. júla 2015 vyjednávačmi parafovaný nový protokol. Vzťahuje sa na obdobie štyroch rokov odo dňa predbežného vykonávania protokolu stanoveného v článku 14 – konkrétne odo dňa jeho podpisu.
            
            
               Cieľom protokolu je poskytnúť plavidlám Európskej únie rybolovné možnosti v mauritánskych vodách v rámci dostupného prebytku a so zreteľom na dostupné vedecké hodnotenia, najmä hodnotenia Výboru pre rybolov v stredovýchodnom Atlantiku (CECAF), s ohľadom na vedecké názory a odporúčania Medzinárodnej komisie pre zachovanie atlantických tuniakov (ICCAT). Komisia okrem iného vychádzala z výsledkov perspektívneho posúdenia príležitosti na uzavretie nového protokolu, ktoré vykonali externí experti. 
            
            
               Cieľom je takisto posilniť spoluprácu medzi Európskou úniou a Mauritánskou islamskou republikou a vytvoriť partnerský rámec na rozvoj udržateľnej rybárskej politiky a zodpovedného využívania rybolovných zdrojov v rybolovnej oblasti Mauritánskej islamskej republiky v záujme oboch strán.
            
            
               V protokole sa stanovujú rybolovné možnosti v týchto kategóriách:
            
            
               –Kategória 1 – Rybárske plavidlá na lov kôrovcov s výnimkou langusty a kraba: 5 000 ton a 25 plavidiel,
            
            
               –Kategória 2 – Plavidlá (nie mraziarenské) s vlečnými sieťami a plavidlá s lovnými šnúrami na hlbokomorský lov tresky čiernej: 6 000 ton a 6 plavidiel,
            
            
               –Kategória 3 – Rybárske plavidlá na lov hlbokomorských druhov okrem tresky čiernej a s inými zariadeniami ako vlečné siete: 3 000 ton a 6 plavidiel,
            
            
               –Kategória 4 – Plavidlá na lov tuniakov vakovou sieťou: 12 500 ton (referenčná tonáž) a 25 plavidiel,
            
            
               –Kategória 5 – Plavidlá na lov tuniakov udicami a plavidlá s lovnými šnúrami: 7 500 ton (referenčná tonáž) a 15 plavidiel,
            
            
               –Kategória 6 – Mraziarenské plavidlá na lov pelagických druhov: 247 500 ton a 19 plavidiel,
            
            
               –Kategória 7 – Plavidlá (nie mraziarenské) na lov pelagických druhov: 15 000 ton (odpočítaných od objemu uvedeného pre kategóriu 6, ak sa využijú) a 2 plavidlá. 
            
            
               Mal by sa stanoviť kľúč, na základe ktorého sa rybolovné možnosti rozdelia medzi členské štáty. Komisia na základe uvedených skutočností navrhuje, aby Rada prijala priložený návrh nariadenia.
            
            
               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               V rámci posúdenia protokolu 2012 – 2014 prebehli konzultácie so zainteresovanými stranami. Na technických zasadnutiach sa uskutočnili aj konzultácie s odborníkmi z členských štátov. Z týchto konzultácií vyplynul záujem obnoviť dohodu o rybolove a uzavrieť protokol o rybolove s Mauritánskou islamskou republikou.
            
            
               3.PRÁVNE PRVKY NÁVRHU
            
            
               Tento postup sa iniciuje súbežne s postupmi týkajúcimi sa rozhodnutí Rady, ktorými sa povoľuje podpísanie a predbežné uplatňovanie, ako aj uzavretie protokolu.
            
            
               4.VPLYV NA ROZPOČET
            
         
         
            
               Ročný finančný príspevok predstavuje 59 125 000 EUR ročne na základe:
            
            
               a) celkového povoleného výlovu v objeme 261 500 ton pre kategórie rybolovu 1, 2, 3, 6 a 7 a referenčnej tonáže 20 000 ton pre kategórie rybolovu 4 a 5 protokolu, zodpovedajúcej sume za prístup do rybolovnej oblasti vo výške 55 000 000 EUR ročne a 
            
            
               b) podpory na rozvoj sektorovej rybárskej politiky Mauritánskej islamskej republiky vo výške 4 125 000 EUR ročne. Táto podpora je v súlade s cieľmi vnútroštátnej politiky v oblasti rybolovu, a najmä s potrebami Mauritánskej islamskej republiky, pokiaľ ide o podporu vedeckej a technickej spolupráce, odbornej prípravy, monitorovania rybolovu, ochrany životného prostredia a rozvojových infraštruktúr.
            
            
               2015/0228 (NLE)
            
            
               Návrh
            
            
               NARIADENIE RADY
            
            
               o rozdelení rybolovných možností na základe protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou na obdobie štyroch rokov
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)Rada prijala 30. novembra 2006 nariadenie (ES) č. 1801/2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (ďalej len „dohoda o spolupráci“)
                  1
               .
            
            
               (2)Dňa 10. júla 2015 Únia a Mauritánska islamská republika parafovali nový protokol k dohode o spolupráci (ďalej len „protokol“). Protokolom sa udeľujú plavidlám Únie rybolovné možnosti v rybolovnej oblasti, ktorá patrí pod právomoc Mauritánskej islamskej republiky.
            
            
               (3)Rada prijala [dátum] rozhodnutie .../2015/EÚ
                  2
                o podpise a predbežnom vykonávaní protokolu.
            
            
               (4)Mala by sa určiť metóda rozdeľovania rybolovných možností medzi členské štáty v období platnosti protokolu.
            
            
               (5)Ak sa v súlade s článkom 10 ods. 1 nariadenia Rady (ES) č. 1006/2008
                  3
                bude javiť, že množstvo rybolovných možností pridelených Európskej únii na základe protokolu sa úplne nevyužíva, Komisia o tejto skutočnosti informuje dotknuté členské štáty. Ak členský štát neodpovie v lehote, ktorú stanoví Rada, považuje sa to za potvrdenie skutočnosti, že plavidlá príslušného členského štátu v danom období úplne nevyužívajú svoje rybolovné možnosti. Táto lehota by sa mala stanoviť.
            
            
               (6)Toto nariadenie by sa malo uplatňovať odo dňa podpisu protokolu,
            
            
               (7)
            
            
               PRIJALA TOTO NARIADENIE:
            
            
               Článok 1
            
         
         
            
               1.Rybolovné možnosti podľa protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou (ďalej len „protokol“), sa medzi členskými štátmi rozdeľujú takto:
            
            
               a)Kategória 1 – Rybárske plavidlá na lov kôrovcov s výnimkou langusty a kraba 
            
            
            
                     
                        Španielsko
                     
                  
                  
                     
                           4 150 ton
                     
                  
               
                     
                        Taliansko
                     
                  
                  
                     
                           600 ton
                     
                  
               
                     
                        Portugalsko
                     
                  
                  
                     
                           250 ton
                     
                  
               
            
               V tejto kategórii môže v mauritánskych vodách súbežne vykonávať činnosť najviac 25 plavidiel.
            
            
            
               b)Kategória 2 – Plavidlá (nie mraziarenské) s vlečnými sieťami a plavidlá s lovnými šnúrami na hlbokomorský lov tresky čiernej 
            
            
            
                     
                        Španielsko
                     
                  
                  
                     
                        6 000 ton
                     
                  
               
            
               V tejto kategórii môže v mauritánskych vodách súbežne vykonávať činnosť najviac 6 plavidiel. 
            
            
               c)Kategória 3 – Rybárske plavidlá na lov hlbokomorských druhov okrem tresky čiernej a s inými zariadeniami ako vlečné siete 
            
            
            
               Španielsko
                     3 000 ton
            
            
            
               V tejto kategórii môže v mauritánskych vodách súbežne vykonávať činnosť najviac 6 plavidiel. 
            
            
            
               d)Kategória 4 – Plavidlá na lov tuniakov vakovou sieťou
            
            
         
         
            
               Španielsko
                     17 ročných licencií
            
            
               Francúzsko
                     8 ročných licencií
            
            
               e)Kategória 5 – Plavidlá na lov tuniakov udicami a plavidlá s lovnými šnúrami na lov pri hladine
            
            
            
               Španielsko
                     14 ročných licencií
            
            
               Francúzsko
                     1 ročná licencia
            
            
               f)Kategória 6 – Mraziarenské plavidlá na lov pelagických druhov
            
            
            
               Nemecko
                     12 560 ton
            
            
               Francúzsko
                     2 615 ton
            
            
               Lotyšsko
                     53 913 ton
            
            
               Litva
                     57 642 ton
            
            
               Holandsko
                     62 592 ton
            
            
               Poľsko
                     26 112 ton
            
            
               Spojené kráľovstvo
                     8 531 ton
            
            
               Írsko
                     8 535 ton
            
            
            
               Každý rok platnosti protokolu majú členské štáty k dispozícii nasledujúci počet štvrťročných povolení:
            
            
            
               Nemecko
                     4
            
         
         
            
               Francúzsko
                     2
            
            
               Lotyšsko
                     20
            
            
               Litva
                     22
            
            
               Holandsko
                     16
            
            
               Poľsko
                     8
            
            
               Spojené kráľovstvo
                     2
            
            
               Írsko
                     2
            
            
            
            
            
               Členské štáty oznamujú Komisii, či sa niektoré licencie môžu dať k dispozícii iným členským štátom.
            
            
            
               V tejto kategórii môže v mauritánskych vodách súbežne vykonávať činnosť najviac 19 plavidiel.
            
            
            
            
               g)Kategória 7 – Plavidlá (nie mraziarenské) na rybolov pelagických druhov 
            
            
               Írsko
                     
                     
                     15 000 ton
            
            
            
               V prípade nevyužitia sa tieto rybolovné možnosti presunú do kategórie 6 podľa kľúča rozdelenia pre danú kategóriu. Írsko oznamuje Komisii najneskôr 1. júla každého roku platnosti protokolu, či sa môžu rybolovné možnosti dať k dispozícii iným členským štátom.
            
            
               2. Ak sa žiadosťami o oprávnenie na rybolov, ktoré podali členské štáty uvedené v odseku 1, nevyčerpajú rybolovné možnosti stanovené v protokole, Komisia v súlade s článkom 10 nariadenia (ES) č. 1006/2008 posúdi žiadosti o oprávnenie na rybolov od akéhokoľvek iného členského štátu.
            
         
         
            
               3.Lehota v zmysle článku 10 ods. 1 nariadenia (ES) č. 1006/2008, v rámci ktorej musia členské štáty potvrdiť, že rybolovné možnosti pridelené v rámci dohody nevyužívajú v plnej miere, sa stanovuje na desať pracovných dní odo dňa, keď im Komisia oznámi, že rybolovné možnosti nie sú využité v plnej miere.
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. 
            
            
               Uplatňuje sa odo dňa podpisu protokolu.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Nariadenie Rady (ES) č. 1801/2006 z 30. novembra 2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (Ú. v. EÚ L 343, 8.12.2006, s. 1).
               
               
                  
                     (2)
                  Rozhodnutie Rady (EÚ) ... o podpise v mene Európskej únie a o predbežnom vykonávaní protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskou úniou a Mauritánskou islamskou republikou na obdobie štyroch rokov (Ú. v. EÚ L ..., ..., s. ...).
               
               
                  
                     (3)
                  Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).